hotchpotch/miracl-hf-unified huggingface dataset:
โง ดิ่ญ เสี่ยม
โง ดิ่ญ เสี่ยม (; ในอดีตนิยมทับศัพท์ว่า โง ดินห์ เดียม) เป็นประธานาธิบดีคนแรกของเวียดนามใต้ตั้งแต่วันที่ 26 ตุลาคม พ.ศ. 2498 จนกระทั่งถูกสังหารเมื่อ 2 พฤศจิกายน พ.ศ. 2506
เสี่ยมเกิดเมื่อ 3 มกราคม พ.ศ. 2444 ที่จังหวัดกว๋างบิ่ญ ในประเทศเวียดนามสมัยราชวงศ์เหงียน ซึ่งเป็นรัฐในอารักขาของจักรวรรดิฝรั่งเศส ครอบครัวของเขานับถือศาสนาคริสต์นิกายโรมันคาทอลิกและเป็นข้าราชการ เสี่ยมจบการศึกษาทางด้านกฎหมายจากมหาวิทยาลัยฮานอย จากนั้นเข้ารับราชการจนสมเด็จพระจักรพรรดิบ๋าว ดั่ย ตั้งให้เป็นรัฐมนตรีว่าการกระทรวงมหาดไทยเมื่อ พ.ศ. 2476 แต่ต่อมาได้ลาออกเพื่อประท้วงจักรวรรดิฝรั่งเศส โดยออกจากราชการและไปช่วยงานโบสถ์คาทอลิก เขามีแนวคิดชาตินิยมและต่อต้านคอมมิวนิสต์อย่างรุนแรง เพราะพี่ชายของเขาคือโง ดิ่ญ โคย ผู้ว่าราชการจังหวัดกว๋างหงายที่ถูกฝ่ายคอมมิวนิสต์สังหาร หลังสงคราม เขาปฏิเสธการเข้าร่วมรัฐบาลของจักรพรรดิบ๋าว ดั่ย เขาได้เดินทางไปยังประเทศต่าง ๆ ใน พ.ศ. 2493 และได้รับการต้อนรับจากชาวคาทอลิก และสุดท้ายได้เดินทางไปยังฝรั่งเศสใน พ.ศ. 2496 ในปีถัดมา เขาได้รับเชิญจากรัฐบาลของสมเด็จพระจักรพรรดิบ๋าว ดั่ย ให้เป็นนายกรัฐมนตรี
เสี่ยมสร้างฐานะทางการเมืองด้วยการสนับสนุนของสหรัฐอเมริกา เขาได้ปราบปรามองค์กรอาชญากรรมบิ่ญเซวียนและนิกายทางศาสนาสองนิกายในเวียดนามใต้ ก่อนจะจัดให้มีการลงประชามติใน พ.ศ. 2498 ซึ่งส่งผลให้สมเด็จพระจักรพรรดิบ๋าว ดั่ย ถูกปลดออกจากประมุขรัฐ และเขาได้เป็นประธานาธิบดีคนแรก แต่เนื่องจากเขาตกอยู่ใต้อิทธิพลของน้องชายที่เป็นรัฐมนตรีว่าการกระทรวงมหาดไทยและเข้มงวดกับผู้ที่ไม่ใช่คาทอลิก ทำให้กลุ่มคอมมิวนิสต์ฟื้นตัวขึ้น ชาวพุทธออกมาประท้วงอย่างต่อเนื่อง พระภิกษุหลายรูปเผาตัวตายประท้วง ในที่สุด สหรัฐหันไปสนับสนุนการรัฐประหารโดยทหารบกเมื่อ 1 พฤศจิกายน พ.ศ. 2506 ทำให้เสี่ยมถูกจับพร้อมกับน้องชายของเขา และถูกประหารชีวิตในที่สุด
ดีลิเลียน อัลฟอร์ด
ดีลิเลียน อัลฟอร์ด หรือ ดี เป็นที่รู้จักและมีชื่อเสียงจากในการแข่ง เดอะเทรนเนอร์ ปั้นฝันสนั่นเวที และ เดอะสตาร์ ค้นฟ้าคว้าดาว ปีที่ 9
ดี “ตัวแทนภาคกลาง The Star 9″ กับครั้งหนึ่งที่เคยผ่านการประกวดเวทีสำหรับเด็ก The Trianer ปั้นฝัน สนั่นเวทีปี 1 ซึ่งในการแข่งขันครั้งนั้น “ดี” ก็มี เทรนเนอร์เป็น “พี่กอล์ฟ เบญจพล” แต่ด้วยผลคะแนนโหวตจึงทำให้ “ดี” ไม่สามารถเป็นผู้ชนะในการแข่งขันครั้งนั้นได้ ด้วยพลังเสียงคุณภาพที่ติดตัวน้องน้องดี ดีลิเลียน อัลฟอร์ด มาตั้งแต่เด็กๆ รวมด้วยกับความฝัน ความพยายามที่อยากจะเป็นนักร้อง จึงทำให้น้องน้องดี ดีริเรียล อัลฟอร์ดเฝ้ารอคอยจนมีอายุครบ 15 ปีบริบูรณ์ และเข้ามาสมัครร่วมเข้าคัดเลือกบนเวทีรายการเดอะสตาร์ 9 นี้ และด้วยศักยภาพพลังเสียง และความสามารถที่เต็มเปี่ยมของน้องดี ดีริเรียล อัลฟอร์ด ไม่ว่าจะด้วยเสียงร้องที่ทรงพลัง หรือการเต้นที่เป็นธรรมชาติสมวัย ทำให้ได้คะแนนเทใจจากกรรมการทั้ง 3 คน และได้เข้ารอบ 22 คนสุดท้าย เป็นตัวแทนของภาคกลางได้อย่างสมความสามารถและได้เข้ามาประกวดในรายการ เดอะสตาร์ ในปีที่9 และได้เข้ารอบ 8 คนสุดท้าย ได้หมายเลขการประกวดหมายเลข 1
กรกฎ ตุ่นแก้ว
กรกฎ ตุ่นแก้ว หรือ อ้น เดอะสตาร์ มีชื่อเสียงจากรายการ เดอะสตาร์ ค้นฟ้าคว้าดาว เป็นการประกวดร้องเพลงในแนวเรียลลิตี้โชว์ จัดทำโดยบริษัทเอ็กแซ็กท์ ในเครือจีเอ็มเอ็ม แกรมมี่ ออกฉายทางโมเดิร์นไนน์ทีวี เริ่มฉายครั้งแรกเมื่อวันที่ 7 ตุลาคม พ.ศ. 2546 ออกอากาศวันเสาร์-อาทิตย์ ตั้งแต่เวลา 21.30 น. และเป็น 8 คนสุดท้ายของ เดอะสตาร์ 9 หมายเลขในการแข่งขันคือ หมายเลข 2
กรกฎ ตุ่นแก้ว หรือ อ้น เกิดวันที่ 1 กรกฎาคม พ.ศ. 2534 อ้นเคยประกวดรายการเดอะสตาร์ ค้นฟ้าคว้าดาว มาทั้งหมด 4 ครั้งแต่ไม่ผ่านเข้ารอบ 8 คนสุดท้าย และได้กลับมาประกวดอีกครั้งใน เดอะสตาร์ 9 ในการประกวดครั้งนี้อ้นได้ตำแหน่ง รองชนะเลิศอันดับ 1 อ้นมีวงดนตรีที่เชียงใหม่ที่ตั้งร่วมกับเพื่อนของอ้นชื่อวง Nophoto ในปี 2560 อ้นได้ขอยกเลิกสัญญากับทางเอ็กแซ็กท์และยอมจ่ายเงิน 1 ล้านบาท ปัจจุบันเซ็นสัญญาเป็นนักแสดงสังกัดช่อง7HD​ ตั้งแต่ปี 2560 จนถึง​ปัจจุบัน
ณัฐจารี หรเวชกุล
ณัฐจารี หรเวชกุล หรือ เชอรีน (ชื่อเดิม ː ณิชารีย์) เป็นนักร้องและนักแสดงชาวไทย ที่มีชื่อเสียงมาจากรายการ เดอะสตาร์ ค้นฟ้าคว้าดาว ปี 9 ที่จัดขึ้นโดยบริษัท เอ็กแซ็กท์ ในเครือ จีเอ็มเอ็ม แกรมมี่ ออกอากาศทาง โมเดิร์นไนน์ทีวี
ณัฐจารี หรเวชกุล เกิดวันที่ 20 ตุลาคม พ.ศ. 2537 เป็นบุตรสาวคนสุดท้องของ นายธีรเกียรติ หรเวชกุล กับ นางเย็นจิต หรเวชกุล โดยมีพี่ชาย 2 คน คือ ณิชฌาน หรเวชกุล และ นิชคุณ หรเวชกุล หนึ่งในสมาชิกวง ทูพีเอ็ม วงบอยแบนด์ชื่อดังของ เกาหลีใต้ และมีพี่สาว 1 คน คือ นิธิกานต์ หรเวชกุล ก่อนเข้าสู่วงการบันเทิงอย่างเต็มตัว เชอรีนเคยรวมกลุ่มกับเพื่อนๆเต้นคัฟเวอร์ (Cover Dance) ศิลปินเกาหลี โดยใช้ชื่อวงว่า BELiiZE เพื่อเข้าประกวด และเต้นโชว์ตามงานต่าง ๆ
วราวุธ โพธิ์ยิ้ม
วราวุธ โพธิ์ยิ้ม (ชื่อเล่น: ตั้ม เกิดเมื่อวันที่ 14 ธันวาคม พ.ศ. 2536) เป็นผู้ชนะจากการประกวดเดอะสตาร์ ค้นฟ้าคว้าดาว ปี 9
วราวุธเกิดที่จังหวัดลพบุรี แต่เติบโตที่จังหวัดราชบุรี วราวุธเป็นบุตรชายของนายวิวัฒน์ เจริญเชื้อ และนางพรธิภา โพธิ์ยิ้ม 
สำเร็จการศึกษาระดับมัธยมศึกษาตอนปลายจากโรงเรียนราชโบริกานุเคราะห์ จังหวัดราชบุรี ในปีการศึกษา 2555 
เคยศึกษาชั้นอุดมศึกษาที่มหาวิทยาลัยรามคำแหง คณะนิติศาสตร์ สาขาวิชานิติศาสตร์ ชั้นปีที่2 ก่อนจะพักการศึกษา 
และปัจจุบันกำลังศึกษาในคณะนิเทศศาสตร์ สาขาวิชาวิทยุกระจายเสียงและวิทยุโทรทัศน์ มหาวิทยาลัยรังสิต
สำหรับประวัติด้านการร้องเพลงนั้น วราวุธเคยเข้าร่วมโครงการทูบีนัมเบอร์วันจนได้รับรางวัลเยาวชนต้นแบบเก่งและดี To Be Number One Idol และต่อมาได้เข้าแข่งขันเดอะสตาร์ ค้นฟ้าคว้าดาว ปี 9 เป็นตัวแทนภาคใต้ หมายเลขประจำตัวคือหมายเลข8 
ได้เข้ารอบแปดคนสุดท้าย และได้รับรางวัลชนะเลิศเป็นแชมป์ The Star คนที่9 ของประเทศไทย
เพลง กุ๊ก กุ๊ก กู๋ (ร่วมกับ กันต์ธีร์ ปิติธัญ)
เพลง คือคำว่ารักเธอ
เอดส์แวนคูเวอร์
เอดส์แวนคูเวอร์ () เป็นองค์กรไม่แสวงผลกำไรและองค์กรอนามัยชุมชนที่ก่อตั้งใน ค.ศ. 1983 ที่มีภารกิจคือบรรเทาความเสี่ยงต่อเอชไอวีและเอดส์ผ่านการสนับสนุน, การศึกษาจากภาครัฐ และการวิจัยชุมชน องค์กรนี้จัดตั้งขึ้นเพื่อเยียวยาทั้งชีวิตของผู้คนมีชีวิตอยู่กับเอชไอวีและเอดส์ และเพื่อป้องกันการแพร่กระจายของเอชไอวีโดยการริเริ่มการศึกษา องค์กรนี้ตั้งอยู่ในแวนคูเวอร์ ซึ่งเป็นองค์กรบริการโรคเอดส์และเอชไอวีที่เก่าแก่และใหญ่ที่สุดของแวนคูเวอร์
ด้วยความช่วยเหลือของอาสาสมัคร 200 คน เอดส์แวนคูเวอร์ได้ให้บริการฟรีและรักษาความลับสำหรับผู้คนหนึ่งในสามที่มีชีวิตอยู่กับเอชไอวีในรัฐบริติชโคลัมเบีย ท่ามกลางการให้บริการโดยองค์กรเป็นการจัดการรายกรณี, โครงการสนับสนุน, การกระจายร้านขายของชำและคำแนะนำทางโภชนาการ, ความช่วยเหลือทางการเงิน, การเข้าถึงสายด่วน, ศูนย์ทรัพยากรชุมชน และการศึกษา
การให้บริการโดยเอดส์แวนคูเวอร์ได้อาศัยเจ้าหน้าที่แผนกจ่ายกับอาสาสมัคร 200 คน ซึ่งเหล่าอาสาสมัครได้ช่วยเหลือ 20,000 คนเป็นเวลาหลายชั่วโมงในแต่ละปี ซึ่งเป็นจำนวนมูลค่างานที่ประมาณ 400,000 ดอลลาร์
ปัจจุบัน 80 เปอร์เซ็นต์ของเงินทุนมาจากแหล่งของรัฐบาลกลางและส่วนภูมิภาค จากผู้บริจาคเพิ่มเติมอีก 12 เปอร์เซ็นต์ ส่วนที่เหลืออีก 8 เปอร์เซ็นต์มาจากกิจกรรมการพัฒนากองทุน โดยมีผู้ให้การสนับสนุนรายสำคัญ ได้แก่ หน่วยงานสาธารณสุขชายฝั่งแวนคูเวอร์, สำนักงานสาธารณสุขแห่งประเทศแคนาดา และคณะกรรมาธิการบ่อนแห่งรัฐบริติชโคลัมเบีย
ใน ค.ศ. 2009 เอดส์แวนคูเวอร์ได้ร่วมมือกับทีชเอดส์ ซึ่งเป็นองค์กรไม่แสวงผลกำไรของสหรัฐอเมริกาเพื่อจัดหาวัสดุการศึกษาสำหรับรัฐดังกล่าว โดยได้ทำการพัฒนาขึ้นที่มหาวิทยาลัยสแตนฟอร์ด
โรงเรียนเทศบาลแหลมฉบัง 2 (มูลนิธิไต้ล้ง-เช็ง พรประภา)
โรงเรียนเทศบาลแหลมฉบัง 2 (มูลนิธิไต้ล้ง - เช็ง พรประภา) () เป็นโรงเรียนสหศึกษาเปิดสอนระดับชั้นอนุบาลศึกษาปีที่ 1 ถึงประถมศึกษาปีที่ 6 สังกัดสำนักงานเทศบาลนครแหลมฉบัง กรมส่งเสริมการปกครองท้องถิ่น เขตพื้นที่การศึกษา เขต 3
รัฐบาลมีโครงการจัดสร้างเมืองใหม่แหลมฉบัง ในรูปแบบของเทศบาลแหลมฉบัง เพื่อรองรับความเจริญเติบโตของโครงการ อีสเทรินซีบอร์ด ในอนาคต เทศบาลตำบลแหลมฉบัง
ได้ดำเนินการจัดตั้งโรงเรียนเทศบาลแหลมฉบัง แห่งที่ 2 ขึ้น อยู่ข้างวัดปชานาถ
และได้รับการสนับสนุบจาก " มูลนิธิไต้ล้ง - เช็ง พรประภา " เป็นเงินจำนวน 6,800,000 บาท (หกล้านแปดแสนบาทถ้วน)
เป็นค่าก่อสร้างอาคารเรียน ค.ส.ล. 3 ชั้น 18 ห้องเรียน และดำเนินการก่อสร้างเมื่อปี พ.ศ. 2540 แล้วเสร็จปี พ.ศ. 2541
จึงให้ใช้ชื่อโรงเรียนว่า " โรงเรียนเทศบาลแหลมฉบัง 2 (มูลนิธิไต้ล้ง - เช็ง พรประภา) "
และทำพิธีเปิดอาคารเรียน 1 เมื่อวันที่ 26 สิงหาคม พ.ศ. 2541 และถือเป็นวันสถาปนาโรงเรียนหอพระธรรมรักษ์ปรีดา (หอพระพุทธชินราช) พระพุทธชินราชได้เริ่มหล่อขึ้นในสมัย นายปรีดา สรรพบรุษ ได้เป็นประธานกรรมการศึกษาได้ฤกษเททองหล่อพระพุทธรูป เมื่อวันที่ 26 มิถุนายน พ.ศ. 2548 เวลา 13.19 น ณ วัดแหลมทอง โดยมีพระอาจารย์ ธีรเวทตย์ ปุญญมโน เป็นประธานฝ่ายสงฆ์ วันที่ 26-27 มกราคม พ.ศ. 2549 ได้ทำพิธีพุทธาภิเษกและเบกพระเนตร เพื่อเป็นสิริมงคลแก่ชาวแหลมฉบัง หอพระธรรมรักษ์ปรีดา สร้างขึ้น พ.ศ. 2548 โดยช่างฝีมือช่างสิริพรพระ ชาวจังหวัดเพชรบุรี และออกแบบโดยอาจารย์ ทวีเวทตย์ ปุญญมโน วัดแหลมทอง จังหวัดชลบุรี
มี 3 ชั้น 27 ห้องเรียน สร้างปี พ.ศ. 2540
มี 3 ชั้น 18 ห้องเรียน สร้างปี พ.ศ. 2547
มี 3 ชั้น 24 ห้องเรียน สร้างปี พ.ศ. 2549
มี 4 ชั้น 9 ห้องเรียน สร้างปี พ.ศ. 2552
มี 2 ชั้น สร้างปี พ.ศ. 2551
มี 1 ชั้น
มี 2 ชั้น สร้างปี พ.ศ. 2550
มี 1 ชั้นเรียน สร้างปี พ.ศ. 2541
มี 2 ชั้น สร้างปี พ.ศ. 2559มี 1 ชั้น สร้างปี พ.ศ. 2556
แบล็ค ร็อค ชูตเตอร์
แบล็ค ร็อก ชูตเตอร์ () เป็นมังงะและอะนิเมะแนวต่อสู้ โดยนำเด็กผู้หญิงมาต่อสู้กัน ผู้สร้างคือ Shinobu Yoshioka วางจำหน่ายใน โรสมีเดีย เอ็นเตอร์เทนเม้นท์ (Rose Media & Entertainment) ในอะนิเมะเรื่องนี้จะมีอยู่ 2 มิติ คือ โลกแห่งความจริง กับ โลกเบื้องหลัง Black Rock Shooter
แบล็ค ร็อก ชูตเตอร์ ฉบับอะนิเมะ ในปัจจุบันมีทั้งหมด 2 ภาค
สวัสดี Black rock Shooter
ไปซันดู
ไปซันดู () เป็นเมืองหลักของจังหวัดไปซันดู ทางตะวันตกของประเทศอุรุกวัย เมืองตั้งบนฝั่งตะวันออกของแม่น้ำอุรุกวัย บริเวณชายแดนประเทศอาร์เจนตินา อยู่ห่างจากกรุงมอนเตวิเดโอ ไปทางทิศตะวันตกเฉียง เหนือ 378 กม. จากข้อมูลประชากรปี ค.ศ. 2011 ถือเป็นเมืองมีประชากรมากเป็นอันดับ 4 ของประเทศ
มาร์ราคิช
มาร์ราคิช (), มาราแก็ช (), มุรรอกุช () หรือ เมร์ราเกช (เบอร์เบอร์: ) เป็นเมืองใหญ่ในประเทศโมร็อกโก มีประชากร 794,620 คน และมีประชากร 1,063,415 คนในเขตมหานคร (ค.ศ. 2004) เป็นเมืองใหญ่เป็นอันดับ 4 ของโมร็อกโก รองจากกาซาบล็องกา แฟ็ส และราบัต
เมืองนี้ก่อตั้งขึ้นในปี ค.ศ. 1062 โดยอะบู บักร์ อิบน์ อุมัร (Abu Bakr ibn Umar) หัวหน้าเผ่าและเป็นลูกพี่ลูกน้องกับยูซุฟ อิบน์ ตาชฟีน โดยเป็นเมืองหลวงของราชวงศ์อัลมอราวิดส์แห่งแอฟริกา ในสมัยกลางเป็นเมืองที่ยิ่งใหญ่เมืองหนึ่งของศาสนาอิสลาม ต่อมาฝรั่งเศสได้เข้ายึดครองใน ค.ศ. 1912 หลังจากนั้นฝรั่งเศสได้พัฒนาส่วนที่เป็นเมืองใหม่ขึ้น
ปัจจุบันถือเป็นเมืองหนึ่งที่คับคั่งที่สุดในแอฟริกา เป็นเมืองศูนย์กลางการค้า และจุดหมายปลายทางของนักท่องเที่ยว
ประธานาธิบดีสหรัฐอาหรับเอมิเรตส์
ประธานาธิบดีแห่งสหรัฐอาหรับเอมิเรตส์ เป็นประมุขแห่งรัฐของสหรัฐอาหรับเอมิเรตส์ และผู้ปกครององค์ปัจจุบันของรัฐอาบูดาบี ตามข้อตกลงกันเมื่อสหรัฐอาหรับเอมิเรตส์ได้รับเอกราชประธานาธิบดีสหรัฐอาหรับเอมิเรตส์จะต้องเป็นเจ้าผู้ครองรัฐอาบูดาดี ประธานาธิบดียังเป็นผู้บัญชาการทหารสูงสุดของกองทัพสหรัฐอาหรับเอมิเรตส์ ประธานสภาสูงสุด ประธานศาลฎีกา และประธานสภาปิโตรเลียม
ประธานาธิบดีคนปัจจุบันคือเคาะลีฟะฮ์ บิน ซายิด อัลนะฮ์ยาน พระองค์เป็นประธานาธิบดีเมื่อ 3 พฤศจิกายน ค.ศ. 2004 หลังจากการสิ้นพระชนม์ของพระบิดาของพระองค์ ซายิด บิน สุลฏอน อัลนะฮ์ยาน
ชัยณรงค์ ทาทอง
ชัยณรงค์ ทาทอง เป็นนักฟุตบอล ชาวไทย เกิดเมื่อวันที่ 31 มกราคม พ.ศ. 2530 ปัจจุบันได้ลงเล่นให้กับสโมสรฟุตบอลพีทีที ระยอง
วีระ เกิดพุดซา
วีระ เกิดพุดซา เกิดเมื่อวันที่ 1 กรกฎาคม พ.ศ. 2527 เป็นนักฟุตบอลชาวไทย เล่นในตำแหน่งผู้รักษาประตู
วีระ ถูกควบคุมตัวจากตำรวจเนื่องจากเป็นหนึ่งในผู้ถูกกล่าวหาว่ามีส่วนเกี่ยวข้องในการล็อกผลการแข่งขัน ในเวลาต่อมาได้ถูกยกเลิกสัญญาโดยนครราชสีมาทันที
สุจิต บุญบงการ
ศาสตราจารย์กิตติคุณ สุจิต บุญบงการ (9 ตุลาคม พ.ศ. 2485 -) อดีตตุลาการศาลรัฐธรรมนูญ, อดีตรองอธิการบดีฝ่ายกิจการนิสิต จุฬาลงกรณ์มหาวิทยาลัย ที่ปรึกษาและกรรมการคณะกรรมการเตรียมการเพื่อสร้างความสามัคคีปรองดอง ในรัฐบาล พลเอก ประยุทธ์ จันทร์โอชา
ศาสตราจารย์กิตติคุณ สุจิต บุญบงการ หรือที่รู้จักกันในนาม ศาสตราจารย์กิตติคุณ ดร.สุจิต บุญบงการ เกิดเมื่อวันที่ 9 ตุลาคม พ.ศ. 2485 เคยดำรงตำแหน่งที่สำคัญต่าง ๆ มากมาย อาทิเช่น ประธานสภาพัฒนาการเมือง, สมาชิกสภาร่างรัฐธรรมนูญ เป็นต้น
หมากรุกสากลโอลิมเปียดครั้งที่ 41
หมากรุกสากลโอลิมเปียดครั้งที่ 41 () จัดขึ้นโดยสมาพันธ์หมากรุกโลก และประกอบไปด้วยการแข่งขันแบบโอเพ่นและการแข่งขันประเภทหญิง ตลอดจนหลายรายการที่ออกแบบมาเพื่อส่งเสริมการแข่งขันหมากรุกสากล ซึ่งจะใช้สถานที่การแข่งขัน ณ ทรมเซอ ประเทศนอร์เวย์ ช่วงฤดูร้อน ค.ศ. 2014
โดยมีสองเมืองที่เสนอการเป็นเจ้าภาพจัดการแข่งขัน ซึ่งได้แก่อัลเบนา ในประเทศบัลแกเรีย กับทรมเซอ ขั้นตอนการเสนอชื่อจัดขึ้นใน ค.ศ. 2010 ที่คานทียา-แมนซีสค์ ซึ่งกินระยะเวลาหลายวัน ในที่สุดนอร์เวย์ก็เป็นฝ่ายชนะที่ 95-47 คะแนน
ทั้งนี้ กรรมการผู้จัดการของโอลิมเปียดคือโบร์ช โรเบิร์ตสัน ส่วนประธานกรรมการคือเฮนริก เอนเดเนส และในภายหลังคือแฮร์มัน คริสตอฟเฟอร์เซน
โจว มี่ (นักร้อง)
โจว มี่ (; 19 เมษายน 2529 —) เป็นสมาชิกชาวจีนวงซูเปอร์จูเนียร์เอ็ม ก่อนที่เขาจะกลายเป็นนักร้อง โจว มี่สร้างชื่อเสียงในฉากความบันเทิงของจีน - โดยเฉพาะอย่างยิ่งในวงการดนตรีและโทรทัศน์โฮสติ้ง จนได้มาเป็นหนึ่งในวงซูเปอร์จูเนียร์เอ็ม และเมื่อไม่นานมานี้ เป็นที่รู้จักในฐานะหนึ่งในสมาชิกกลุ่มย่อยของซูเปอร์จูเนียร์ วงซูเปอร์จูเนียร์ เอ็ม ที่ต้องไปทำผลงานเพลงบุกตลาดในประเทศจีน โดยในอัลบั้ม Super Junior - M นี้มีนักร้องชาวจีน 2 คนเข้ามาร่วมทำงานด้วย นั่นก็คือ เฮนรี่ และ โจว มี่ ส่วนวงซูเปอร์จูเนียร์เอ็ม ที่ได้ร่วมทำงานในยูนิตนี้มีห้าคน คือ ฮันกย็อง ดงแฮ ซีวอน คยูฮย็อน และ รยออุค
ซัมซุง กาแลคซี โน้ต 8.0 (คอมพิวเตอร์แท็บเล็ต)
ซัมซุง กาแลคซี โน้ต 8.0 เป็นแท็บเล็ต ที่ใช้ระบบปฏิบัติการแอนดรอยด์ เปิดตัวในงาน โมบายล์ เวิลด์ คองเกรส 2013 ที่เมืองบาร์เซโลนา ประเทศสเปน ในวันที่ 23 กุมภาพันธ์ พ.ศ. 2556 โดยจะวางขายในไตรมาสที่ 2 ของปี พ.ศ. 2556
หมากรุกสากลโอลิมเปียดครั้งที่ 42
หมากรุกสากลโอลิมเปียดครั้งที่ 42 () จัดขึ้นโดยสมาพันธ์หมากรุกโลก ซึ่งใช้สถานที่จัดการแข่งขัน ณ บากู ประเทศอาเซอร์ไบจาน ใน ค.ศ. 2016 โดยมีสองเมืองอื่นที่ได้เสนอการเป็นเจ้าภาพจัดการแข่งขัน ซึ่งได้แก่ อัลเบนาในประเทศบัลแกเรีย และทาลลินน์ในประเทศเอสโตเนีย ทั้งสองเมืองไม่ได้นำเสนอก่อนการลงคะแนนและไม่ได้รับการอนุมัติ
ส่วนคณะผู้แทนของประเทศอาร์เมเนียได้ประกาศว่าการมีส่วนร่วมของผู้เล่นหมากรุกชาวอาร์เมเนียจะไม่มีทางเกิดขึ้น แม้จะมีการประท้วงของประเทศดังกล่าวในฐานะผู้ชนะสามรายการจากการแข่งขันโอลิมปิกหมากรุกสากลก็ตาม เนื่องด้วยไม่ได้มีการเสนอชื่อสำหรับการจัดการแข่งขันใน ค.ศ. 2016 โดยการเสนอชื่อของบากูนั้นได้รับการยอมรับแทน
เว็บครอว์เลอร์
เว็บครอว์เลอร์ () เป็นบอตอินเทอร์เน็ตที่ทำงานท่องไปบนเวิลด์ไวด์เว็บ โดยปกติแล้วมีจุดประสงค์เพื่อทำการจัดทำดัชนีเว็บ
เว็บครอว์เลอร์อาจเรียกว่าเว็บสไปเดอร์ (web spider) มด (ant) ตัวจัดทำดัชนีอัตโนมัติ (automatic indexer) ในโปรแกรม FOAF มีชื่อเรียกว่า Web scutter
เสิร์ชเอนจินและบางเว็บไซต์ใช้เว็บครอว์เลอร์ในการปรับปรุงเนื้อหาเว็บหรือดัชนีของเนื้อหาเว็บอื่น ๆ ตัวเว็บครอว์เลอร์นั้นสามารถคัดลอกหน้าที่มันผ่านเข้าไปประมวลผล เพื่อที่การค้นหาเว็บด้วยเสิร์ชเอนจินหลังจากนั้นจะสามารถใช้ดัชนีเข้ามาช่วยทำให้ได้ผลลัพธ์เร็วขึ้นเป็นอย่างมาก
ครอเวอร์สามารถดึงข้อมูลได้รวดเร็วกว่ามนุษย์ ดังนั้นมันจึงสามารถสร้างผลเสียต่อประสิทธิภาพของเว็บไซต์ ไม่จำเป็นต้องบอกว่าถ้าครอเลอร์ตัวนึงทำการร้องขอข้อมูลจำนวนมากต่อวินาที หรือดาวโหลดไฟล์ขนาดใหญ่ จะเป็นการยากลำบากที่เซอเวอร์จะแบกรับคำขอจำนวนมากได้
การใช้ครอว์เลอร์มีประโยชน์ต่องานหลายแขนง แต่มีราคาต่อสังคมทั่วไป ต้นทุนของครอว์เลอร์มีทั้ง
- ทรัพยากรเน็ตเวิร์ค ครอว์เลอร์ต้องการแบนวิธจำนวนมาก และทำงานแบบคู่ขนาดในระยะเวลาที่นาน
- เซอร์เวอร์แบกรับภาระที่หนักเกินไป โดยเฉพาะเมื่อความถี่ในการเข้าถึงสูง
- ครอเลอร์ที่ถูกเขียนมาไม่ดี ซึ่งสามารถทำให้เซอร์เวอร์พหรือเราเตอร์หยุดทำงาน หรือดาวโหลดหน้าที่พวกเขาไม่สามารถรองรับ
- ครอเลอร์ส่วนตัว ที่ถ้าถูกปล่อยโดยผู้ใช้จำนวนมาก สามารถรบกวนระบบเน็ตเวิร์คหรือเว็บเซอร์เวอร์
ณหทัย พิจิตรา
ณหทัย พิจิตรา (ชื่อเล่น: ต้อม; ชื่อจริง: รัตนสุดา ธำรงค์กิตติชัชวาล; ชื่อเกิด: รัตนสุดา รัตนโชติ) เป็นนักแสดงชาวไทย เกิดเมือวันที่ 25 พฤศจิกายน พ.ศ. 2512 มีผลงานการแสดงทางจอเงินในปี พ.ศ. 2533 ด้วยการรับบทนางเอกในเรื่อง เดือนดับที่สบทา ต่อมาเริ่มเป็นที่รู้จักในภาพยนตร์เรื่อง "วิถีคนกล้า" กำกับโดย ยุทธนา มุกดาสนิท ซึ่งสร้างชื่อเสียงให้ทันที ในปี พ.ศ. 2534 ร่วมกับ จรัล มโนเพชร กับดาราใหม่ที่แจ้งเกิดใหม่ อาทิ นรินทร์ ทองคำ, อัครา อมาตยกุล (ชื่อเดิมคือ พุฒิชัย อมาตยกุล) และ ธิศวรรณ สุวรรณโพธิ์ นอกจากนี้เธอยังได้รับบทเด่นทางจอแก้วร่วมกับใหม่ เจริญปุระ และ มาช่า วัฒนพานิช ในละครเรื่อง "วังน้ำวน" ของค่ายเอ็กแซ็กท์ในปี พ.ศ. 2535 ด้วยสายตาที่ดุ และน้ำเสียงที่แหลม จึงมักจะได้รับบทร้ายและบทตลกเป็นส่วนมาก อีกทั้งยังมีอัลบั้มเพลงของตนเองมาแล้ว 1 ชุดเมื่อปี พ.ศ. 2537 ชื่อ "ผู้หญิงคนกล้า"
ด้านการศึกษาและชีวิตส่วนตัว ณหทัยจบสถาบันบัณฑิตพัฒนศิลป์ มีบุตรหนึ่งคน คือ โนอาห์ หรือพีรวิชญ์ มหากนก ปัจจุบันยังคงมีผลงานทางละครออกมาอย่างต่อเนื่อง และ มีธุรกิจส่วนตัว เกี่ยวกับกิจการที่พักที่อำเภอเขาค้อ จังหวัดเพชรบูรณ์ ชื่อ ในสายหมอก บูติก รีสอร์ท และยังมีธุรกิจร้านอาหารสไตล์อิตาลี ชื่อร้าน ปัง ชีส โก้ และธุรกิจร้านสปา (ออร่าสปา) อีกด้วย
มะเร็งโลหิตวิทยา
มะเร็งโลหิตวิทยาหรือมะเร็งเม็ดเลือดเป็นมะเร็งชนิดหนึ่งที่เกิดกับเซลล์ในเลือด ไขกระดูก หรือต่อมน้ำเหลือง อวัยวะเหล่านี้เกี่ยวข้องกันผ่านระบบภูมิคุ้มกัน ดังนั้นมะเร็งที่เกิดกับเซลล์ในอวัยวะหนึ่ง ๆ มักส่งผลถึงอวัยวะอื่นพร้อม ๆ กันด้วย เช่นมะเร็งต่อมน้ำเหลือง มักแพร่กระจายไปยังไขกระดูก และทำให้มีเซลล์มะเร็งในเลือดด้วย เป็นต้น
การสับเปลี่ยนของโครโมโซมเป็นสาเหตุที่พบบ่อยของมะเร็งโลหิตวิทยา ต่างจากมะเร็งอื่น ๆ ที่พบสาเหตุนี้ไม่บ่อย ทำให้มะเร็งโลหิตวิทยาหลายชนิดมีแนวทางการดูแลรักษาที่แตกต่างออกไปจากมะเร็งอื่น ๆ
ทัศนียา การสมนุช
ทัศนียา การสมนุช เป็นนักแสดงชาวไทย
ทัศนียาเกิดเมื่อวันที่ 14 ธันวาคม พ.ศ. 2537 จบชั้นมัธยมศึกษาตอนปลายจากโรงเรียนสตรีนนทบุรี ระหว่างที่เรียนอยู่นั้น ทัศนียาเป็นเด็กกิจกรรมของโรงเรียน มีความสามารถพิเศษ อาทิ รำไทย และร้องทำนองเสนาะ ทัศนียาเริ่มต้นเข้าวงการด้วยการถ่ายแบบตามนิตยสาร และมีผลงานต่อเนื่อง
ปัจจุบันทัศนียาจบการศึกษาระดับปริญญาตรีจากคณะนิเทศศาสตร์ เอกประชาสัมพันธ์ มหาวิทยาลัยกรุงเทพ
ธัญญะสุภางค์ จิรปรีชานนท์
ธัญญะสุภางค์ จิรปรีชานนท์ เป็นนักแสดงชาวไทย มีชื่อเสียงจากภาพยนตร์เรื่อง เค้าเรียกผมว่าความรัก ปัจจุบันนักแสดงสังกัดช่อง 7
ธัญญะสุภางค์ จิรปรีชานนท์ ชื่อเล่น โบ เกิดเมื่อวันที่ 6 กรกฎาคม พ.ศ. 2533 สำเร็จการศึกษาในระดับมัธยมจากโรงเรียนสาธิตแห่งมหาวิทยาลัยเกษตรศาสตร์ ด้วยความที่โบเป็นคนที่เรียนเก่งทำให้ได้ทุนไปเรียนต่อที่ประเทศญี่ปุ่นเป็นเวลา 4 ปี ที่ Ritsumeikan Asia Pacific University ด้านรัฐศาสตร์ความสัมพันธ์ระหว่างประเทศ
โบมีสามารถพิเศษ สามารถพูดได้มากถึง 6 ภาษา ได้แก่ ไทย, อังกฤษ, ญี่ปุ่น, ฝรั่งเศส, เกาหลี และสเปน
หลังจากกลับมาจากประเทศญี่ปุ่น โบ มาออดิชั่นและได้ถูกเลือกให้เป็นนางเอกภาพยนตร์ เรื่อง เค้าเรียกผมว่าความรัก คู่กับ อารักษ์ อมรศุภสิริ และได้เป็นนักแสดงในสังกัดช่อง 7 และมีผลงานละครเรื่องแรกคือ ไฟหวน
ในปี 2557 ได้พลิกมารับบทร้ายครั้งแรก ในละครเรื่องกุหลาบเล่นไฟ และล่าสุดในปี 2558 ประสบความสำเร็จสุดๆ กับบทพักตรา ในละคร รอยรักแรงแค้น
ปัจจุบันธัญญะสุภางค์พักงานแสดงชั่วคราว เพื่อบินไปศึกษาต่อในระดับปริญญาโท ในสาขา Integrated Marketing ที่นิวยอร์ก ยูนิเวอร์ซิตี้ (NYU) ประเทศสหรัฐอเมริกา
ชีวิตส่วนตัว ธัญญะสุภางค์ ได้พบรัก และคบหาดูใจ กับ เอก - จิรัฏฐ์ บูรพาพัฒนะกูล ชื่อเดิม (ศุภากร ประทีปถิ่นทอง) หรือ เอก เด็กวัดร้อยล้าน มาทั้งหมด 5 ปี อดีตเคยเป็นเด็กวัด ที่วัดท่าไม้ ได้มุมานะทำธุรกิจส่วนตัว ด้านอสังหาริมทรัพย์ จนร่ำรวย มีเงินเป็นร้อยล้านตั้งแต่อายุยังน้อย ก่อนจะผันตัวเองมาเป็นนักแสดง และพบรักกับนางเอกสาวช่อง 7 ธัญญะสุภางค์ กับ เอก ได้ประกาศหมั้นบนสะพานพระราม 8 กลางแม่น้ำเจ้าพระยา วันพฤหัสบดี ที่ 28 มกราคม พ.ศ. 2559 และมีการฉลองสมรสใน วันศุกร์ ที่ 18 มีนาคม พ.ศ. 2559 ณ รีสอร์ตบุรีธารา อำเภอกระทุ่มแบน จังหวัดสมุทรสาคร ยังไม่มีบุตรด้วยกัน
สมณะกระทรวง
สมณะกระทรวง () คือ องค์การบริหารส่วนกลางในคริสตจักรโรมันคาทอลิกภายในสภาปกครองโรมัน แต่ละสมณะกระทรวงมีสมณมนตรี (prefect) เป็นผู้บริหารสูงสุด สมณมนตรีแต่ละท่านมีสมณศักดิ์เป็นพระคาร์ดินัล
หัวใจเรือพ่วง
'หัวใจเรือพ่วง' เป็นละครโทรทัศน์แนวโรแมนติก-คอมเมดี ผลิตโดยบริษัทเอ็กแซ็กท์และซีเนริโอ บทประพันธ์โดย ธุวดารา และบทโทรทัศน์โดย ธนินทร อุชุภาพ กำกับการแสดงโดย บรรเจิด พุทธโศภิษฐ์ และนำแสดงโดย ยุกต์ ส่งไพศาล, อรจิรา กุลดิลก, คีรติ มหาพฤกษ์พงศ์, สหรัฐต์ หิรัญญ์ธนภูวดล, พรรณวรท ด้วยเศียรเกล้า, อชิรวิชช์ เดชปรอท และชฎาพร รัตนากร ละครเรื่องหัวใจเรือพ่วงออกอากาศทางสถานีวิทยุโทรทัศน์กองทัพบกช่อง 5 ทุกวันพุธ - พฤหัสบดี เวลา 20:10–21:40 น. ตั้งแต่วันที่ 5 มิถุนายน 2556 – 8 สิงหาคม 2556
มาเธอร์ส2มาเธอร์ส
มาเธอร์ส2มาเธอร์ส () เป็นองค์กรไม่แสวงผลกำไรระหว่างประเทศที่อุทิศขึ้นเพื่อป้องกันเอชไอวีจากแม่สู่ลูก โดยการให้การศึกษาและการสนับสนุนสำหรับสตรีมีครรภ์และมารดาคนใหม่ที่ใช้ชีวิตอยู่กับเอชไอวี
ก่อตั้งขึ้นใน ค.ศ. 2001 ปัจจุบันองค์กรนี้ทำงานในกว่า 400 เว็บไซต์ใน 7 ประเทศในกลุ่มประเทศที่ตั้งอยู่ทางตอนใต้ของทะเลทรายซาฮาราและมีพนักงานหญิงที่ใช้ชีวิตอยู่กับเอชไอวีกว่า 1,000 คน
มาเธอร์ส2มาเธอร์ส ได้รับการก่อตั้งโดย ดร.มิทช์ เบสเซอร์ ที่โรงพยาบาลกรูตชืร เคปทาวน์ ประเทศแอฟริกาใต้
ในเดือนมกราคม ค.ศ. 2000 เบสเซอร์ได้ย้ายไปยังเคปทาวน์ ประเทศแอฟริกาใต้ในฐานะสมาชิกของภาควิชาสูติศาสตร์และนรีเวชวิทยาของมหาวิทยาลัยเคปทาวน์ และเป็นที่ปรึกษาให้กับทางคลินิกสาธารณชนการป้องกันจากแม่สู่ลูก (พีเอ็มทีซีที) โดยให้บริการที่โรงพยาบาลกรูตชืรมาเธอร์ส2มาเธอร์ส ได้รับเงินทุนจากมูลนิธิสกอลล์, มูลนิธิมูลาโก, จัสมินโซเชียลอินเวสเมนท์ และมูลนิธิอื่น ๆ
เอฟโวลูชั่น (มวยปล้ำอาชีพ)
เอฟโวลูชั่น (Evolution) เป็นทีมนักมวยปล้ำฝ่ายอธรรม ประกอบด้วย ทริปเปิลเอช, ริก แฟลร์, บาทิสตา และ แรนดี ออร์ตัน สังกัดWWE ทีมนี้สมาชิกแต่ละคนมีเข็มขัดแชมป์ทุกคน โดยทริปเปิลเอช: แชมป์โลกเฮฟวี่เวท , แฟลร์ กับ บาทิสตา: แชมป์โลกแท็กทีม และออร์ตัน: แชมป์อินเตอร์คอนติเนนทัล
ทริปเปิลเอชได้เปิดศึกกับสมาชิกในกลุ่มเอฟโวลูชั่น อย่าง แรนดี ออร์ตัน โดยในศึกซัมเมอร์สแลม 2004 ออร์ตันสามารถคว้าแชมป์โลกเฮฟวี่เวทได้จากคริส เบนวา และเป็นแชมป์โลกที่อายุน้อยที่สุด ทำให้ทริปเปิล เอชอิจฉาและทำการทรยศหักหลังออร์ตัน และเตะออกจากกลุ่มเอฟโวลูชั่น ในศึก อันฟอร์กิฟเว่น 2004 ทริปเปิล เอชได้ขอท้าชิงแชมป์โลกเฮฟวี่เวทกับออร์ตัน สุดท้ายทริปเปิล เอชก็เป็นฝ่ายชนะและคว้าแชมป์ไปได้สำเร็จ ในศึก เรสเซิลเมเนีย ครั้งที่ 21 ทริปเปิล เอชต้องป้องกันแชมป์กับ บาทิสตา สมาชิกในกลุ่มตนเอง และทริปเปิล เอชก็เป็นฝ่ายแพ้เสียแชมป์ให้กับบาทิสตา จากนั้นทริปเปิล เอช ได้หักหลัง ริก แฟลร์ และแตกกลุ่มกันไปในที่สุด
ในรอว์ 14 เมษายน 2014 เอฟโวลูชั่น ได้กลับมารวมตัวอีกครั้ง โดยมี ทริปเปิล เอช, บาทิสตา และออร์ตัน เปิดตัวหลังแมทช์แฮนดิแคป 11 รุม 3 โดยออกมาจัดการ เดอะชีลด์ จนหมดสภาพ และได้ประกาศท้าเจอกับ เดอะชีลด์ ในศึก เอ็กซ์ตรีมรูลส์ (2014) แต่เอฟโวลูชั่นเป็นฝ่ายแพ้ไปให้กับเดอะชีลด์ และได้รีแมตช์กันในศึก เพย์แบ็ค (2014) ในแมตช์ไม่มีกฏกติกา แบบคัดออก สุดท้ายเอฟโวลูชั่นก็แพ้ไปให้กับเดอะชีลด์แบบ 3-0
ในรอว์ 2 มิถุนายน 2014 เอฟโวลูชั่น เปิดตัวออกมา และ ทริปเปิล เอช ก็บอกว่ามันยังไม่จบหรอกนะ เขาไม่เคยแพ้ เขาจะต้องชนะเสมอ และจะไม่ยอมหยุดจนกว่าจะกำจัด เดอะชีลด์ ได้ บาทิสตา เอาไมค์มาพูดบ้าง บอกว่าเขาไม่สนใจ เดอะชีลด์ อีกแล้ว เขาต้องการแมตช์ชิงแชมป์ตัวต่อตัวที่ ทริปเปิล เอช สัญญาเอาไว้ และต้องการคืนนี้เลยด้วย ทริปเปิล เอช บอกว่า แดเนียล ไบรอัน มันเจ็บอยู่นะ ถึงอยากให้ก็ให้ไม่ได้หรอก และถึงให้ไปนายก็อาจจะทำเสียของเปล่าอยู่ดี ทริปเปิล เอช บอกว่าต้องจัดการปัญหาใหญ่ก่อน ไม่อย่างนั้นใครก็อย่าหวังเลยว่าจะได้อะไร บาทิสตา บอก เออ เข้าใจแล้ว ขอลาออก!! แล้วก็เดินจากไป คืนเดียวกัน แรนดี ออร์ตัน มีคิวเจอกับ โรแมน เรนส์ โดยเปิดตัวออกมาพร้อม ทริปเปิล เอช และถือค้อนมาด้วย ทำให้ เดอะชีลด์ พากันไปหยิบเก้าอี้มาเตรียมไว้ ทริปเปิล เอช บอกว่า บาทิสตา มันหนีไปแล้ว แต่เราก็มีแผน 2 เสมอ... ว่าแล้ว เซท โรลลินส์ ก็เอาเก้าอี้ฟาดใส่ เรนส์ จากด้านหลัง จากนั้นก็ฟาด ดีน แอมโบรส อีกคน โรลลินส์ เอาเก้าอี้ไปยื่นให้ ออร์ตัน เพื่อเอาไปฟาด เรนส์ กับ แอมโบรส ต่ออีก จากนั้นก็ RKO เรนส์ ลงบนเก้าอี้ ปิดท้ายรายการโดยมี โรลลินส์ ยืนอยู่กับออร์ตัน และ ทริปเปิล เอช เป็นอันว่า โรลลินส์ ได้แยกทีมกับ เดอะชีลด์ ไปแล้ว
นินนาท ชลิตานนท์
นินนาท ชลิตานนท์ (1 พฤศจิกายน พ.ศ. 2496 - ) สมาชิกสภาขับเคลื่อนการปฏิรูปประเทศ อดีตปลัดกรุงเทพมหานคร
นางนินนาท ชลิตานนท์ เกิดเมื่อวันที่ 1 พฤศจิกายน พ.ศ. 2496สมรสกับ สุพัฒน์ ชลิตานนท์ อดีตสมาชิกสภากรุงเทพมหานคร (ส.ก.) เขตดุสิต พรรคประชาธิปัตย์โดยเป็นปลัดหญิงคนที่ 3 ต่อจากคุณหญิงนันทกา สุประภาตะนันท (1 กันยายน 2516-30 กันยายน 2521) และคุณหญิงณฐนนท ทวีสิน (1 ตุลาคม 2545-30 กันยายน 2549)
สฺวี่ชาง
สฺวี่ชาง () เป็นนครระดับจังหวัด (地级市; prefecture-level city) ในใจกลางมณฑลเหอหนาน ภาคกลางของประเทศจีน ด้านตะวันตกเฉียงเหนือติดกับนครเจิ้งโจว (郑州) เมืองเอกของมณฑลเหอหนาน ด้านตะวันออกเฉียงเหนือติดกับนครไคเฟิง (开封) ด้านตะวันออกติดกับนครโจวโข่ว (周口) ด้านตะวันออกเฉียงใต้ติดกับนครลั่วเหอ (漯河) และด้านตะวันตกเฉียงใต้ติดกับนครผิงติ่งชาน (平顶山)
นครสฺวี่ชาง สมัยสามก๊ก มีชื่อว่า สฺวี่ตู หรือ ฮูโต๋ ในสำเนียงฮกเกี้ยน (許都) แปลว่า นครสฺวี่/ฮู ปัจจุบัน มีประชากร 4,307,488 คน ตามสำมะโนครัว ค.ศ. 2010 โดย 1,952,666 คน อาศัยอยู่ในเขตมหานครซึ่งประกอบด้วยเขตเว่ย์ตู (魏都区), เขตเจี้ยนอัน (建安区), และนครฉางเก่อ (长葛市)
ใน ค.ศ. 2007 สฺวี่ชางได้รับการจัดอันดับว่า เป็นหนึ่งในสิบนครที่น่าอยู่ที่สุดของประเทศจีน
สฺวี่ชางเป็นนครระดับจังหวัด (地级市; prefecture-level city) ซึ่งประกอบด้วยเขต (區; district) 2 แห่ง, นครระดับเทศมณฑล (縣級市; county-level city) 2 แห่ง, และเทศมณฑล (縣; county) อีก 2 แห่ง ดังนี้
มหา'ลัย มอนส์เตอร์
มหา'ลัย มอนส์เตอร์ () เป็นภาพยนตร์แอนิเมชันแนวตลก 3 มิติอเมริกันในปี 2013 ที่ผลิตโดย พิกซาร์ แอนิเมชั่น สตูดิโอส์ และจัดจำหน่ายโดยวอลท์ ดิสนีย์ พิคเจอร์ส กำกับโดย แดน สแกนลอน และผู้ผลิตโดย โคไร รา เป็นภาพยนตร์ที่ 14 ที่ผลิตโดยพิกซาร์และเป็นภาพยนตร์ที่ต่อจากภาคบริษัทรับจ้างหลอน (ไม่) จำกัด ในปี 2001
เรื่องราวชีวิตในรั้วมหาวิทยาลัยของ 2 สัตว์ประหลาดนักหลอน ไมค์ วาซอว์สกี้ และ เจมส์ พี. ซัลลิแวน ก่อนที่ทั้งคู่จะเป็นเพื่อนซี้กัน และเหล่าสัตว์ประหลาดตัวอื่นๆ กับชีวิตวัยรุ่นสุดมันส์ ใครจะไปรู้ละว่า ก่อนที่ไมค์กับซัลลี่จะกลายมาเป็นเพื่อนซี้กันขนาดนี้ เขาเคยเกลียดขี้หน้ากันขนาดไหนตอนอยู่มหาวิทยาลัย!
ความผิดพลาดชนิดที่ 1 และ 2
ในวิชาสถิติ ความผิดพลาดชนิดที่ 1 คือการที่ผู้วิจัยสรุปผิดโดยปฏิเสธสมมติฐานว่างทั้งที่แท้แล้วเป็นจริง (บอกว่ามีความแตกต่างโดยที่ความแตกต่างไม่มีอยู่จริง) ส่วนความผิดพลาดชนิดที่ 2 คือการที่ผู้วิจัยไม่ได้ปฏิเสธสมมติฐานว่างที่ไม่เป็นจริง (บอกว่าไม่มีความแตกต่างโดยที่ความแตกต่างนั้นมีอยู่จริง)
ทางสถิติศาสตร์ สมมติฐานว่าง (null hypothesis) หมายถึงข้อความที่ผู้วิจัยจะต้องพยายามปฏิเสธให้ได้ ส่วนใหญ่จะกำหนดให้เป็นสมมติฐานที่ระบุว่าปรากฎการณ์ที่ผู้วิจัยต้องการศึกษานั้นไม่มีผลหรือไม่มีความแตกต่าง ตัวอย่างเช่นข้อความว่า "อาหารนี้ไม่มีผลต่อน้ำหนักของผู้กิน" เป็นสมมติฐานว่างอย่างหนึ่ง ผู้วิจัยมักตั้งสมมติฐานว่างหนึ่งๆ ขึ้นมา ด้วยความตั้งใจที่จะหาหลักฐานมาปฏิเสธสมมติฐานว่างนั้นๆ ผ่านการเก็บข้อมูลหรือการทำการทดลองที่มีหลักฐานแสดงว่าปรากฎการณ์ที่สนใจนั้นๆ มีผลจริงหรือมีความแตกต่างจริง บางครั้งอาจมีการกำหนดสมมติฐานทางเลือก (alternative hypothesis) ขึ้นมาเป็นการเฉพาะ ซึ่งมีเนื้อความตรงกันข้ามกับสมมติฐานว่าง หรืออาจไม่มีก็ได้
ความผิดพลาดชนิดที่หนึ่ง (type I error) คือการปฏิเสธสมมติฐานว่างที่เป็นจริง มักหมายถึงการสรุปว่าผลนั้นๆ หรือความแตกต่างนั้นๆ มีอยู่จริง ทั้งที่จริงๆ แล้วไม่มีอยู่ ตัวอย่างเช่นการตรวจโรคที่ให้ผลว่าผู้รับการตรวจเป็นโรค ทั้งๆ ที่จริงๆ แล้ว ไม่ได้เป็น หรือสัญญาณเตือนไฟไหม้ดังขึ้นทั้งๆ ที่ไม่มีไฟไหม้อยู่จริง หรือการสรุปว่ายาที่ทดลองอยู่สามารถรักษาโรคได้ทั้งๆ ที่จริงๆ แล้วรักษาไม่ได้ เป็นต้น
ความผิดพลาดชนิดที่สอง (type II error) คือการไม่ปฏิเสธสมมติฐานว่างที่เป็นเท็จ
สภาพตึงตัว
สภาพตึงตัว หรือ สภาพมีกำลัง () เป็นการวัดความแตกต่างของความดันออสโมซิสของสารละลายสองชนิดที่กั้นด้วยเยื่อเลือกผ่าน มักใช้เมื่ออธิบายการตอบสนองของเซลล์ที่จมอยู่ในสารละลายภายนอก เช่นเดียวกับความดันออสโมซิส สภาพตึงตัวได้รับอิทธิพลเฉพาะจากตัวละลายที่ไม่สามารถผ่านเยื่อได้ เพราะตัวละลายเหล่านี้เท่านั้นที่ก่อให้เกิดแรงดันออสโมซิส สารละลายที่สามารถผ่านเยื่อหุ้มได้อย่างอิสระไม่มีผลต่อสภาพตึงตัว เพราะจะมีความเข้มข้นสองด้านของเยื่อเท่ากันเสมอ
การจำแนกสภาพตึงตัวที่สารละลายหนึ่ง ๆ มีได้เมื่อเปรียบเทียบกับสารละลายอื่น มีสามประเภท ได้แก่ สารละลายความดันออสโมซิสสูง (hypertonic) ความดันออสโมซิสต่ำ (hypotonic) และความดันออสโมซิสเสมอเลือด (isotonic)
ในเซลล์พืช คำว่า ความดันออสโมซิสเสมอเลือด ความดันออสโมซิสสูง และความดันออสโมซิสต่ำไม่สามารถใช้ได้แม่น เพราะความดันที่ออกโดยผนังเซลล์กระทบต่อจุดสมดุลออสโมซิสอย่างสำคัญ
ความดันออสโมซิสสูง หมายถึง มีความเข้มข้นสูงกว่า ในวิชาชีววิทยา สารละลายความดันออสโมซิสสูง คือ สารละลายที่มีความเข้มข้นสูงกว่าตัวละลายด้านนอกเซลล์ เมื่อเซลล์จมอยู่ในสารละลายความดันออสโมซิสสูง น้ำจะมีแนวโน้มไหลออกจากเซลล์เพื่อรักษาสมดุลความเข้มข้นของตัวละลาย
เมื่อเซลล์พืชอยู่ในสารละลายความดันออสโมซิสสูง เยื่อหุ้มเซลล์ที่ยืดหยุ่นจะดึงออกจากผนังเซลล์ที่แข็ง แต่ยังคงเชื่อมอยู่กับผนังเซลล์ตรงจุดที่เรียกว่า พลาสโมเดสมาตา เซลล์จะมีรูปร่างเหมือนหมอนปักเข็มหมุด และพลาสโมเดสมาตาแทบสูญเสียการทำหน้าที่ทั้งหมดเพราะการตีบ สภาวะนี้เรียกว่า พลาสโมไลซิส
ความดันออสโมซิสต่ำ หมายถึง มีความเข้มข้นต่ำกว่า สารละลายความดันออสโมซิสต่ำมีความเข้มข้นของตัวละลายต่ำกว่าในสิ่งแวดล้อม ฉะนั้น น้ำจึงไหลเข้าไปในเซลล์ เพื่อรักษาสมดุลความเข้มข้น ทำให้เกิดการบวม
สิ่งมีชีวิตบางชนิดวิวัฒนาวิธีการซับซ้อนในการเลี่ยงมิให้มีความดันออสโมซิสต่ำ ตัวยอ่างเช่น น้ำเกลือมีความดันออสโมซิสต่ำต่อปลาที่อาศัยอยู่ในทะเล พวกมันต้องการพื้นที่ผิวขนาดใหญ่ในเหงือกที่สัมผัสกับน้ำทะเลเพื่อแลกเปลี่ยนแก๊ส ฉะนั้น จึงสูญเสียน้ำไปในการออสโมซิสไปในทะเลจากเซลล์เหงือก พวกมันตอบสนองโดยการดื่มน้ำเกลือปริมาณมาก และขับเกลือส่วนเกินออกแบบใช้พลังงาน กระบวนการนี้เรียกว่า ออสโมเรกูเลชัน
สารละลายความดันออสโมซิสเสมอเลือด เป็นสารละลายที่มีความเข้มข้นของเอฟเฟ็กทีฟออสโมลเท่ากับความเข้มข้นของตัวละลายในอีกสารละลายหนึ่งที่มาเปรียบเทียบกัน กรณีที่เกิด เช่น เมื่อความเข้มข้นของทั้งน้ำและโมเลกุลตัวละลายทั้งหมดทั้งสารละลายนอกเซลล์และในเซลล์เท่ากัน โมเลกุลน้ำจึงแพร่ออกผ่านเยื่อหุ้มเซลล์ในสองทิศทาง และด้วยเหตุนี้ เซลล์จึงไม่ได้น้ำหรือเสียน้ำ
ผ่าวิกฤต เที่ยวบินระทึก
ผ่าวิกฤต เที่ยวบินระทึก () เป็นภาพยนตร์อเมริกันแนวดรามา ค.ศ. 2012 ที่กำกับและร่วมผลิตโดยโรเบิร์ต เซเม็กคิส นำแสดงโดยเดนเซล วอชิงตัน ร่วมด้วยดอน ชีเดิล, เมลิสซา ลีโอ, บรูซ กรีนวูด, เคลลี รีลลีย์ และจอห์น กูดแมน "ผ่าวิกฤต เที่ยวบินระทึก" เป็นภาพยนตร์ที่ใช้นักแสดงจริงๆ เรื่องแรกของเซเม็กคิส นับตั้งแต่ "คนหลุดโลก" และ "ซ่อนอะไรใต้ความหลอน" ซึ่งทั้งสองเรื่องได้รับการเปิดตัวใน ค.ศ. 2000 "ผ่าวิกฤต เที่ยวบินระทึก" ได้รับการเสนอชื่อเข้าชิงสองรางวัลออสการ์ที่งานประกาศผลรางวัลออสการ์ ครั้งที่ 85 ในสาขานักแสดงนำชายยอดเยี่ยม (สำหรับเดนเซล วอชิงตัน) และสาขาบทภาพยนตร์ดั้งเดิมยอดเยี่ยม (สำหรับจอห์น กาตินส์)โรเบิร์ต เซเม็กคิส ได้เข้ามาเจรจาที่จะกำกับภาพยนตร์โดยตรงในเดือนเมษายน ค.ศ. 2011 และในช่วงต้นเดือนมิถุนายนก็ได้รับการยอมรับ พร้อมด้วยการทำข้อตกลงกับเดนเซล วอชิงตัน นี่จึงป็นการร่วมงานครั้งแรกของเซเม็กคิสกับวอชิงตันสำหรับการทำภาพยนตร์
"ผ่าวิกฤต เที่ยวบินระทึก" ได้รับคำวิจารณ์ส่วนใหญ่ในเชิงบวก ภาพยนตร์ชุดนี้ได้รับคะแนนเห็นชอบที่ 77 เปอร์เซ็นต์ โดยอิงจากนักวิจารณ์ 168 คนในเว็บไซต์รอทเทนโทเมโท เว็บไซต์ดังกล่าวมีมติเป็นเอกฉันท์คือ "โรเบิร์ต เซเม็กคิส ได้สร้างชัยชนะด้วยการหวนกลับมาทำภาพยนตร์ไลฟ์แอ็คชั่นเรื่อง "ผ่าวิกฤต เที่ยวบินระทึก" การศึกษาตัวละครเป็นสิ่งที่เร้าใจและน่าขบคิดด้วยการแสดงที่น่าสนใจจากเดนเซล วอชิงตัน" ส่วนเว็บไซต์เมตาคริติกให้คะแนนภาพยนตร์เรื่องนี้ที่คะแนนเฉลี่ย 76 เปอร์เซ็นต์ โดยอิงจากความเห็นของนักวิจารณ์ 36 คน
วอลเลย์บอลชายชิงแชมป์เอเชีย 2005
วอลเลย์บอลชายชิงแชมป์เอเชีย 2005 () เป็นครั้งที่ 13 ของการแข่งขันวอลเลย์บอลชิงชนะเลิศแห่งเอเชีย,จัดขึ้นระหว่างวันที่ 20 ถึง 27 กันยายน พ.ศ. 2548 ณ จังหวัดสุพรรณบุรี ประเทศไทย
แบ่งกลุ่มโดยอาศัยอันดับจากการแข่งขันวอลเลย์บอลชายชิงแชมป์เอเชีย 2003.
"* ขอถอนตัวออกการแข่งขัน
รายชื่อนักกีฬา
โนะบุฮะรุ ไซโตะ, มาร์กอส ซุงิยะมะ, เคนจิ โอะโนะอุเอะ, คะสึมะ กิชิโมะโตะ, ไทจิ ยะมะโมะโตะ, มะซะชิ โอะงิโนะ, โคะตะ ยะมะมุระ, เคียวเฮ ชิบะตะ, คะสึโตะชิ สึมะงะริ, ทะเคะชิ กิตะจิมะ, ยู โคะชิกะวะ, โคสุเกะ โตะโมะนะงะ
ผู้ฝึกสอน: ทะสึยะ เอะตะ
ไอเลิฟอะเรนนีไนต์
"ไอเลิฟอะเรนนีไนต์" เป็นเพลงของนักร้องเพลงคันทรี เอดดี แรบบิตต์ ออกจำหน่ายในเดือนพฤศจิกายน ค.ศ. 1980 เป็นซิงเกิลที่ 2 จากอัลบั้มชุด "Horizon" เพลงนี้ติดอันดับ 1 บนชาร์ตบิลลอร์ดฮอต 100 นาน 2 อาทิตย์ ในปี ค.ศ. 1981 เพลงนี้โค่นแชมป์เพลงอันดับ 1 ก่อนหน้านี้ของดอลลี พาร์ตันในเพลง "9 to 5" บนชาร์ตบิลบอร์ดฮอต 100 ถือเป็นครั้งสุดท้ายบนชาร์ตนี้ที่มีเพลงแนวคันทรีอันดับ 1 ติดต่อกัน
แรบบิตต์ เป็นคนชอบเก็บเทปเก่า ๆ ไว้ในห้องใต้ดินของบ้านเขาอยู่แล้ว มีอยู่วันหนึ่งในปี ค.ศ. 1980 เขาก็ได้รื้อเทปเก่า ๆ นั้น และได้พบเพลงหนึ่งที่เขาแต่งในคืนวันฝนตก ราวปี ค.ศ. 1968
เมื่อเขาฟังเพลงเสียงแตก ๆ เพียงแค่ 6 วินาที ภาพในอดีตในสมองเขาก็ทำให้เขาย้อนเวลาไปในวันนั้นในวันนั้นของปี ค.ศ. 1968 เขานั่งอยู่ในอพาร์ตเมนต์เล็ก ๆ นั่งมองออกนอกหน้าต่างไป ในเวลาตี 1 มองดูฝนตกลงมา
โดยเขาฮัมเพลงลงในเทปว่า 'I love a rainy night, I love a rainy night' กลับมาอีก 12 ปีต่อมา เขาก็นำมาแต่งเพลงต่อจนจบ กับคู่หู เอเวน สตีเวนส์และเดวิด มัลลอย
วิทยาลัยพณิชยการอินทราชัย สถาบันการอาชีวศึกษากรุงเทพมหานคร
วิทยาลัยพณิชยการอินทราชัย (Intracha Chai Commercial College) เป็นวิทยาลัยด้านพาณิชยการและบริหารธุรกิจที่เก่าแก่และมีชื่อเสียงแห่งหนึ่งของประเทศไทย ได้รับเลือกเป็นสถานศึกษาดีเด่นในปี พ.ศ. 2541 และ สถานศึกษามาตรฐานอาชีวศึกษาดีเด่นในปี พ.ศ. 2542 สังกัดสถาบันการอาชีวศึกษากรุงเทพมหานคร โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
วิทยาลัยพณิชยการอินทราชัย ก่อตั้งเมือวันที 1 เมษายน พ.ศ. 2481 บนทีดินเนื้อที 4 ไร่ 2 งาน ของสำนักงานทรัพย์สินส่วนพระมหากษัตริย์ บริเวณวังของเจ้าฟ้าจุฑาธุชธราดิลก กรมขุนเพ็ชรบูรณ์อินทราชัย|เจ้าฟ้ากรมขุนเพ็ชรบูรณ์อินทราชัย ตำบลปทุมวัน อำเภอปทุมวัน จังหวัดพระนคร โดยใช้ชือว่าโรงเรียนช่างเย็บหนัง และช่างโลหะรูปพรรณซึงนับว่าเป็นครั้งแรกทีจัดตั้งโรงเรียนอาชีพในสังกัดกรมอาชีวศึกษา
พ.ศ. 2484 โรงเรียนช่างเย็บหนังย้ายออกไปอยู่ทีถนนราชดำเนิน จึงเหลือเพียงโรงเรียนช่างโลหะ รูปพรรณตังชือใหม่เป็น “โรงเรียนช่างโลหะเอียมละออ”
พ.ศ. 2489 สงครามมหาเอเชียบูรพาสินสุดลง จึงเปลียนชือเป็น “โรงเรียนการช่างอินทราชัย” ตามสร้อยพระนามของเจ้าของวัง คือ เจ้าฟ้ากรมขุนเพ็ชรบูรณ์อินทราชัย ตังแต่นันเป็นต้นมา
พ.ศ. 2519 เปิดสอนระดับประกาศนียบัตรวิชาชีพชันสูง (ปวส.) แผนกสถาปัตยกรรมขึนอีกหนึ่งแผนก
พ.ศ. 2521 ได้เปลียนชือเป็น “วิทยาลัยเทคนิคอินทราชัย” เปิดสอนในระดับประกาศนียบัตรวิชาชีพชั้นสูง (ปวส.) ทางด้านช่างอุตสาหกรรมและบริหารธุรกิจ
พ.ศ. 2522 กรมอาชีวศึกษาได้ย้ายแผนกวิชาช่างอุตสาหกรรมทั้งหมด ไปอยู่ทีแขวงทุ่งสีกัน เขตดอนเมืองโดยตังชือใหม่ว่า “วิทยาลัยเทคนิคดอนเมือง”ส่วนทีเดิมให้เปิดสอนในระดับประกาศนียบัตรวิชาชีพเทคนิค (ปวท.) ทางด้านบริหารธุรกิจ
พ.ศ. 2523 ได้เปลียนชือใหม่ว่า “วิทยาลัยอินทราชัย”
พ.ศ. 2525 สำนักงานทรัพย์สินส่วนพระมหากษัตริย์ มีความประสงค์จะปรับปรุงทีดินบริเวณวังเพ็ชรบูรณ์ ให้เป็นศูนย์การค้าทีทันสมัย กรมอาชีวศึกษา ได้หาทีดินแห่งใหม่ซึงเป็นทรัพย์สินส่วนพระมหากษัตริย์ ทีซอยรามคำแหง 39 (ซอยวัดเทพลีลา) เขตบางกะปิ เนือที 10 ไร่เศษ และทำการก่อสร้างอาคารเรียน 4 ชัน 1 หลัง
พ.ศ. 2531 วันที 2 กรกฎาคม วิทยาลัยอินทราชัยทำการย้ายมาอยู่ ณ เลขที 467 ซอยรามคำแหง 39 และเปิดทำการเรียนการสอนเป็นปกติในวันที 8 กรกฎาคม 2531
พ.ศ. 2537 วิทยาลัยอินทราชัยได้เปลียนชือใหม่เป็น “วิทยาลัยพณิชยการอินทราชัย” เพือให้สอดคล้องกับการเปิดสอนหลักสูตรพาณิชยกรรมและบริหารธุรกิจ
พ.ศ. 2547 สำนักงานคณะกรรมการการอาชีวศึกษา อนุมัติให้เปิดสอนหลักสูตรประกาศนียบัตรวิชาชีพชันสูง (ปวส.) สาขาวิชาเทคโนโลยีสารสนเทศ
พ.ศ. 2549 สำนักงานคณะกรรมการการอาชีวศึกษาอนุมัติให้เปิดสอนหลักสูตร ประกาศนียบัตรวิชาชีพชันสูง (ปวส.) สาขาวิชาการจัดการโลจิสติกส์
นับว่าวิทยาลัยพณิชยการอินทราชัยแห่งนี้จะเป็นสถานศึกษาของกรมอาชีวศึกษา กระทรวงศึกษาธิการอีกแห่งหนึ่ง ที่จะช่วยให้การอาชีวศึกษาของชาติมีความพร้อมการผลิตบุคลากรสายบริหารธุรกิจเพื่อสนองความต้องการของสถานประกอบการทั้งรัฐและเอกชน ต่อไปในอนาคต
วิทยาลัยพณิชยการอินทราชัย สถาบันการอาชีวศึกษากรุงเทพมหานคร เปิดสอนระดับดังนี้
การเยือนประเทศจีนของนิกสัน พ.ศ. 2515
การเยือนสาธารณรัฐประชาชนจีนของริชาร์ด นิกสัน พ.ศ. 2515 เป็นก้าวสำคัญในการฟื้นฟูความสัมพันธ์อย่างเป็นทางการระหว่างสหรัฐอเมริกากับสาธารณรัฐประชาชนจีน นับเป็นครั้งแรกที่ประธานาธิบดีสหรัฐเยือนสาธารณรัฐประชาชนจีน ซึ่งขณะนั้นสหรัฐอเมริกายังถือว่าจีนเป็นหนึ่งในศัตรู และการเยือนดังกล่าวยุติการแยกระหว่างสองฝ่ายนาน 25 ปี
ประธานาธิบดีนิกสันและภรรยาของเขาแพทเดินไปตามส่วนหนึ่งของกำแพงเมืองจีน
ริชาร์ด นิกสัน เคยกล่าวก่อนได้รับเลือกเป็นประธานาธิบดีถึงความต้องการความสัมพันธ์ที่ดีขึ้นกับสาธารณรัฐประชาชนจีน ซึ่งสหรัฐอเมริกามิได้ธำรงความสัมพันธ์ทางการทูต เพราะรับรองสาธารณรัฐจีนบนเกาะไต้หวันว่าเป็นรัฐบาลจีน ในการดำรงตำแหน่งสมัยแรก นิกสันและที่ปรึกษาด้านความมั่นคงแห่งชาติ เฮนรี คิสซินเจอร์ เริ่มส่งการทาบทามที่เปรยว่าต้องการความสัมพันธ์ที่อบอุ่นขึ้นไปรัฐบาลสาธารณรัฐประชาชนจีน หลังการทาบทามโดยทั้งสองประเทศ คิสซินเจอร์บินไปยังกรุงปักกิ่งในคณะผู้แทนทางทูตลับ ซึ่งเขาได้พบกับนายกรัฐมนตรีโจว เอินไหล วันที่ 15 มิถุนายน 2514 ประธานาธิบดีประกาศว่าเขาจะเยือนสาธารณรัฐประชาชนจีนในปีต่อมา
ตั้งแต่วันที่ 21 ถึง 28 กุมภาพันธ์ 2515 การเยือนดังกล่าวทำให้สาธารณชนอเมริกันมองภาพของประเทศจีนเป็นครั้งแรกในรอบกว่าสองทศวรรษ ตลอดสัปดาห์ ประธานาธิบดีและที่ปรึกษาอาวุโสเข้าร่วมในการอภิปรายสำคัญกับสาธารณรัฐประชาชนจีน รวมทั้งการพบปะกับประธานเหมา เจ๋อตุง ขณะที่สุภาพสตรีหมายเลขหนึ่ง แพต นิกสัน เดินทางไปชมโรงเรียน โรงงานและโรงพยาบาลในกรุงปักกิ่ง นครเซี่ยงไฮ้และหางโจว โดยมีคณะสื่ออเมริกันกลุ่มใหญ่ติดตามไปด้วย นิกสันเรียกการเยือนครั้งนี้ว่า "สัปดาห์ที่เปลี่ยนโลก"
อัครมุขมณฑลปารีส
อัครมุขมณฑลปารีส () เป็นหนึ่งในอัครมุขมณฑลทั้ง 23 แห่งของคริสตจักรโรมันคาทอลิกในประเทศฝรั่งเศส ตั้งอยู่ที่กรุงปารีส
อัครมุขมณฑลนี้ก่อตั้งขึ้นครั้งแรกราวคริสต์ศตวรรษที่ 3 มีสถานะเป็นมุขมณฑล นักบุญเดนิสเป็นมุขนายกองค์แรก ต่อมาในวันที่ 20 ตุลาคม ค.ศ. 1622 จึงถูกยกสถานะเป็นอัครมุขมณฑล โดยฌ็อง-ฟร็องซัว เดอ กงดี เป็นอัครมุขนายกองค์แรก
ปัจจุบันอัครมุขมณฑลปารีสมีพื้นที่ 105.4 ตารางกิโลเมตร แบ่งออกเป็น 116 เขตแพริช มีมหาวิหารน็อทร์-ดามแห่งปารีสเป็นอาสนวิหารประจำอัครมุขมณฑล อัครมุขนายกองค์ปัจจุบันคือพระคาร์ดินัลอ็องเดร แว็ง-ทรัว ซึ่งดำรงตำแหน่งมาตั้งแต่วันที่ 11 กุมภาพันธ์ ค.ศ. 2005
อัครมุขมณฑลปารีสมีปริมุขมณฑลในสังกัด 7 มุขมณฑลได้แก่
คิม แท-ก็อน
นักบุญอันดรูว์ คิม แท-ก็อน ( "Gim Dae-geon Andeurea") เป็นบาทหลวงโรมันคาทอลิกชาวเกาหลีองค์แรก ได้พลีชีพเป็นมรณสักขี และได้รับการประกาศเป็นนักบุญในปี ค.ศ. 1984 และได้รับการยกย่องเป็นนักบุญองค์อุปถัมภ์บาทหลวงชาวเกาหลี
นักบุญคิม แท-ก็อน เกิดเมื่อวันที่ 21 สิงหาคม ค.ศ. 1821 ในชนชั้นยังบัน บิดามารดาของท่านเปลี่ยนไปนับถือศาสนาคริสต์แล้ว และให้ท่านรับศีลล้างบาปเมื่ออายุได้ 15 ปี ได้รับศาสนนามว่า อันดรูว์ ต่อมาถูกส่งไปเรียนที่เซมินารีของคณะมิสซังต่างประเทศแห่งกรุงปารีสในมาเก๊าและประเทศฟิลิปปินส์ และได้รับศีลอนุกรมเป็นบาทหลวงที่เซี่ยงไฮ้ในปี ค.ศ. 1844 โดยมีมุขนายกฌ็อง-โฌแซ็ฟ-ฌ็อง-บาติสต์ แฟเรออล ผู้แทนพระสันตะปาปาประมุขมิสซังเกาหลีในขณะนั้น เป็นผู้โปรดศีล เมื่อบวชแล้วจึงเดินทางกลับเกาหลีเพื่อทำการประกาศข่าวดี แต่เกาหลีในสมัยนั้น (ราชวงศ์โชซ็อน) มีการเบียดเบียนคริสต์ศาสนิกชนอย่างหนัก คริสต์ศาสนิกชนคาทอลิกจำนวนมากถูกจับและตัดสินประหารชีวิต
บาทหลวงคิมถูกประหารชีวิตด้วยการตัดศีรษะเมื่อวันที่ 16 กันยายน ค.ศ. 1846 ขณะมีอายุได้เพียง 25 ปี
บาทหลวงอันดรูว์ คิม แท-ก็อน ได้รับการประกาศเป็นบุญราศีในปี ค.ศ. 1925 และได้รับการประกาศเป็นนักบุญพร้อมกับเพื่อนมรณสักขีแห่งเกาหลีอีก 102 คนเมื่อวันที่ 6 พฤษภาคม ค.ศ. 1984 โดยสมเด็จพระสันตะปาปาจอห์น ปอลที่ 2 กำหนดวันฉลองตรงกับวันที่ 20 กันยายนของทุกปี
สำนักงานพัฒนาพิงคนคร (องค์การมหาชน)
สำนักงานพัฒนาพิงคนคร (องค์การมหาชน) () เป็นองค์การมหาชนภายใต้การกำกับดูแลของนายกรัฐมนตรี ที่จัดตั้งขึ้นตามพระราชกฤษฎีกาจัดตั้งสำนักงานพิงคนคร (องค์การมหาชน) พ.ศ. 2556 ซึ่งประกาศในราชกิจจานุเบกษา เมื่อวันที่ 11 กุมภาพันธ์ พ.ศ. 2556 โดยมีจุดมุ่งหมายในการพัฒนาพื้นที่จังหวัดเชียงใหม่และพื้นที่ที่เชื่อมโยงหรือต่อเนื่องกับเขตพื้นที่จังหวัดเชียงใหม่ เพื่อเพิ่มพูนศักยภาพการเป็นแหล่งท่องเที่ยวกับทั้งเพื่อยกระดับคุณภาพชีวิตและความเป็นอยู่ของประชาชนในพื้นที่ดังกล่าว
สำนักงานพัฒนาพิงคนคร (องค์การมหาชน) จัดตั้งขึ้นจากเจตนารมณ์ที่จะพัฒนาพื้นที่จังหวัดเชียงใหม่และบริเวณที่เกี่ยวเนื่อง ซึ่งมีศักยภาพสูงมีความพร้อมในด้านต่างๆ โดยคณะรัฐมนตรีในรัฐบาลนางสาวยิ่งลักษณ์ ชินวัตร ได้มีมติเห็นชอบให้จัดตั้งหน่วยงานรูปแบบพิเศษขึ้นมาเพื่อบริหารจัดการเชียงใหม่ไนท์ซาฟารีและศูนย์ประชุมและแสดงสินค้านานาชาติเฉลิมพระเกียรติ 7 รอบ พระชนมพรรษา
ต่อมาเมื่อวันที่ 11 กุมภาพันธ์ พ.ศ. 2556 ได้มีพระราชกฤษฎีกาจัดตั้งสำนักงานพัฒนาพิงคนคร (องค์การมหาชน) พ.ศ. 2556 ประกาศในราชกิจจานุเบกษามีผลบังคับใช้ในวันถัดมา และคณะรัฐมนตรีได้มอบหมายให้ ดร.ปลอดประสพ สุรัสวดี รองนายกรัฐมนตรี เป็นผู้กำกับดูแลหน่วยงานดังกล่าว
ในปีงบประมาณแรกที่จัดตั้ง พิงคนครได้รับงบประมาณถึง 744.31 ล้านบาทเพื่อพัฒนาโครงการต่างๆในพื้นที่ แม้จะได้รับงบประมาณสูงในช่วงปีแรกๆ แต่กลับไม่มีผลงานที่เป็นรูปธรรมแม้แต่โครงการเดียวตั้งแต่ก่อตั้งมา ทั้งหมดนี้เกิดจากความล้มเหลวของผู้บริหารและปัญหาภายใน มีการพยายามสรรหาผู้อำนวยการถึง 7 ครั้งแต่ล้มเหลวทุกครั้งจากการเล่นพรรคเล่นพวก
ด้วยความที่ไม่มีผลงานเป็นรูปธรรมนี้เอง ทำให้พิงคนครถูกลดงบประมาณบทบาทลงเรื่อยๆ ภายหลังการรัฐประหาร รัฐบาลพลเอกประยุทธ์ จันทร์โอชา ได้เข้าไปตรวจสอบและแทรกแทรงโดยปลดผู้บริหารคนเก่าทิ้ง และตั้งคณะกรรมการพิงคนครขึ้นมาเพื่อกำกับดูแล และยังมีแนวคิดในการยุบสำนักงานอีกด้วย
โกตากีนาบาลู
โกตากีนาบาลู (; ) มีชื่อเดิมว่า เจสเซลตัน () และเป็นที่รู้จักในชื่อย่อว่า เคเค () เป็นเมืองเอกของรัฐซาบะฮ์ ประเทศมาเลเซีย เป็นเมืองที่ตั้งอยู่ชายฝั่งทะเลจีนใต้ทางตะวันตกของรัฐซาบะฮ์ และตั้งอยู่ทางตะวันตกเฉียงเหนือของเกาะบอร์เนียว มีประชากรราว 452,058 คน
ปัจจุบันโกตากีนาบาลูเป็นแหล่งท่องเที่ยวที่สำคัญ และเปรียบเสมือนประตูสำหรับนักท่องเที่ยวที่เข้ามาเยือนซาบะฮ์และบอร์เนียว นอกจากนี้โกตากีนาบาลูยังเป็นเมืองสำคัญทางอุตสาหกรรมและพาณิชย์ของมาเลเซียตะวันออก ทำให้ที่นี่เป็นหนึ่งในเมืองที่โตเร็วที่สุดของมาเลเซีย
สก็อตตี ทู ฮอตตี
สก็อตต์ โรนัลด์ การ์แลนด์ (Scott Ronald Garland) เกิดวันที่ 2 กรกฎาคม ค.ศ. 1973 เป็นนักดับเพลิง และนักมวยปล้ำอาชีพชาวอเมริกัน เซ็นสัญญากับWWE ในวงการมวยปล้ำที่มีชื่อว่า สก็อตตี ทู ฮอตตี (Scotty 2 Hotty)
วันที่ 8 สิงหาคม 2012 ทู ฮอตตี ได้กลับมาWWE ในNXT และสามารถเอาชนะฮีท สเลเตอร์ไปได้
โบ ดัลลัส
เทย์เลอร์ ไมเคิล โรทันดา (Taylor Michael Rotunda) นักมวยปล้ำอาชีพชาวอเมริกัน เกิด 25 พฤษภาคม ค.ศ. 1990 เซ็นสัญญากับWWEในนาม โบ ดัลลัส (Bo Dallas) เป็นหลานชายของแบล็กแจ็ก มูลลิแกน ลูกชายของไมค์ โรทันดา และน้องชายของเบรย์ ไวแอ็ตต์
ในปี 2008 เขาได้เซ็นสัญญากับWWE และเข้าสู่ค่ายพัฒนาทักษะ ฟลอริดาแชมเปียนชิปเรสต์ลิง(FCW) ได้แชมป์ฟลอริดาเฮฟวี่เวท FCWจากเมสัน ไรอัน ในวันที่ 3 กุมภาพันธ์ 2011 และแชมป์ฟลอริดาแท็กทีม FCW 2สมัย ปี 2012 WWE ได้รวม FCW เข้ากับ NXT ปี 2013 โบได้ชนะในทัวร์นาเมนต์และได้สิทธิ์เข้าร่วมแมตช์รอยัลรัมเบิล (2013) แต่ได้ไม่เป็นผู้ชนะ ในเดือนพฤษภาคม 2013 โบชนะแบทเทิลรอยัลได้สิทธิ์ชิงแชมป์ NXT และคว้าแชมป์สมัยแรกได้จากบิ๊กอี ก่อนเสียให้เอเดรียน เนวิลล์แบบไต่บันไดศึก NXT Arrival ปี 2014 ในสแมคดาวน์ 23 พฤษภาคม 2014 โบเปิดตัวเอาชนะซินคาราไปได้ ในเพย์แบ็ค (2014)ได้เจอกับโคฟี คิงส์ตันแต่ยังไม่ทันเริ่มเคนก็ออกมาและเล่นงานโคฟี ในแบทเทิลกราวด์ (2014)ได้เข้าร่วมแบทเทิลรอยัลชิงแชมป์อินเตอร์คอนติเนนทัลแต่ไม่สำเร็จ ในรอว์ 28 กรกฎาคม โบได้แพ้ครั้งแรกหลังจากเปิดตัวให้กับอาร์-ทรูธ (17-1) ปี 2016 ได้เข้ากลุ่ม The Social Outcasts 19 กรกฎาคมได้มีการดราฟท์ตัวทำให้ต้องแยกกลุ่ม ปี2017-2018 เขากับเคอร์ติส แอ็กเซลได้เป็นลูกน้องเดอะมิซในนาม Miztourage หลังจากแยกกับมิซทั้งคู่ก็ได้ตั้งชื่อทีม B-Team และสามารถคว้าแชมป์รอว์แท็กทีม WWEร่วมกันเป็นสมัยแรกและยังเป็นแชมป์เส้นแรกของโบในค่ายหลัก
อัตราหมุนเวียนของสินทรัพย์ถาวร
อัตราหมุนเวียนของสินทรัพย์ถาวร () เป็นการคำนวณหาอัตราส่วนเพื่อแสดงประสิทธิภาพในการดำเนินงาน ว่าในหนึ่งรอบระยะเวลาบัญชีของกิจการมีผลการดำเนินที่ประสิทธิภาพหรือไม่ อย่างไร การคำนวณคำนวณอัตราหมุนเวียนของสินทรัพย์รวมมีสูตรในการคำนวณดังนี้
formula_1
ในการคำนวณอัตราหมุนเวียนของสินทรัพยืถาวร ยิ่งจำนวนครั้งหรือจำนวนเท่ามากเท่าไรแสดงว่ากิจการมีสินทรัพย์ถาวรมากกว่ายอดขายสุทธิ ยิ่งสูงยิ่งดี
ยูบิน
คิม ยู-บิน (; 4 ตุลาคม พ.ศ. 2531 – ) หรือชื่อในการแสดงว่า ยูบิน (Yubin) เป็นนักร้องชาวเกาหลีใต้ โดยเป็นสมาชิกวันเดอร์เกิลส์
ยูบินกิดเมื่อวันที่ 4 ตุลาคมคม 2531 ที่เมืองกวางจู ประเทศเกาหลีใต้ โดยยูบินเคยเป็นเด็กฝึก และเป็นเพื่อนสนิทกับ ฮโยซอง(secret),ยูอี(after school)และจีน่า โดยเธอเขามาแทนฮยอนอา
จอร์จทาวน์ (ปีนัง)
ปีนัง (เรียกเฉพาะไทย) หรือ จอร์จทาวน์ (; เดิมสะกดว่า Georgetown; ; ) มีชื่อเป็นภาษามลายูว่า ตันจุง () เป็นเมืองเอกของรัฐปีนัง ประเทศมาเลเซีย ตั้งอยู่ทางตะวันออกเฉียงเหนือของเกาะปีนัง
ตัวเมืองมีประชากร 720,202 คน แต่หากรวมปริมณฑลคือเกาะปีนัง, เซอเบอรังเปอไร, ซูไงเปอตานี และกูลิม ก็จะมีประชากร 2,251,042 คน และจะถือเป็นมหานครที่ใหญ่เป็นอันดับสองของมาเลเซีย
เมื่อวันที่ 7 กรกฎาคม ค.ศ. 2008 จอร์จทาวน์และมะละกาถูกขึ้นทะเบียนเป็นมรดกโลกอย่างเป็นทางการ เนื่องจากมีภูมิสถาปัตยกรรมและวัฒนธรรมที่ไม่ซ้ำใครทั้งในตะวันออกกลางและเอเชียตะวันออกเฉียงใต้
เรวัต อารีรอบ
นายเรวัต อารีรอบ เป็นสมาชิกสภาผู้แทนราษฎรจังหวัดภูเก็ต สังกัดพรรคประชาธิปัตย์ ได้รับการเลือกตั้งครั้งแรก ในการเลือกตั้ง พ.ศ. 2550
เรวัต อารีรอบ เกิดเมื่อวันที่ 13 มีนาคม พ.ศ. 2509 สำเร็จการศึกษาชั้นมัธยมศึกษาตอนต้นจากโรงเรียนภูเก็ตวิทยาลัย จากนั้นได้เข้าศึกษาต่อสายอาชีวศึกษาที่วิทยาลัยเทคนิคภูเก็ต จนจบชั้นประกาศนียบัตรวิชาชีพชั้นสูง (ปวส.) และได้เข้าศึกษาที่สถาบันการบินพลเรือน สังกัดกระทรวงคมนาคม จากนั้นได้ศึกษาต่อโปรแกรมวิชาการพัฒนาชุมชน ที่มหาวิทยาลัยราชภัฏภูเก็ต ในปี พ.ศ. 2546 ถึงปี พ.ศ. 2549 และศึกษาปริญญาโทที่มหาวิทยาลัยราชภัฏสวนดุสิต
เรวัต อารีรอบ ประกอบอาชีพเกี่ยวกับการเพาะเลี้ยงกุ้งกุลาดำ ในชื่อ "เรวัตฟาร์ม" ต่อมาได้ลงสมัครรับเลือกตั้งสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคประชาธิปัตย์ คู่กับนายทศพร เทพบุตร และได้รับเลือกตั้งเป็นสมัยแรก ต่อมาในการเลือกตั้ง พ.ศ. 2554 ได้รับเลือกตั้งเป็นสมัยที่สอง
คิม ยู จิน (นักฟุตบอล)
คิม ยู จิน เป็นนักฟุตบอล ชาวเกาหลีใต้ เกิดเมื่อวันที่ 19 มิถุนายน พ.ศ. 2526 ปัจจุบันได้ลงเล่นให้กับสโมสรฟุตบอลแบงค็อก ยูไนเต็ด ใน ไทยพรีเมียร์ลีก
ในอดีตที่ผ่านมาเขาเคยลงเล่นในเค-ลีกทีมซูวอนบลูวิงส์ ,ปูซาน ไอพาร์ค รวมทั้งเจลีก ดิวิชัน 2 ทีมโยโกฮามา เอฟซีอีกด้วย
วิษณุศักดิ์ แก้วเรือง
วิษณุศักดิ์ แก้วเรือง เป็นนักฟุตบอล ชาวไทย เกิดเมื่อวันที่ 16 มีนาคม พ.ศ. 2527 ปัจจุบันลงเล่นให้กับ สโมสรฟุตบอลเอสซีจี เมืองทอง ยูไนเต็ด ใน ไทยพรีเมียร์ลีก
วอลเลย์บอลชายชิงแชมป์เอเชีย 2013
วอลเลย์บอลชายชิงแชมป์เอเชีย 2013 () จัดขึ้นระหว่างวันที่ 26 กันยายน – 6 ตุลาคม พ.ศ. 2556 ณ ดูไบ, สหรัฐอาหรับเอมิเรตส์
แบ่งกลุ่มโดยอาศัยอันดับจากการแข่งขันวอลเลย์บอลชายชิงแชมป์เอเชีย 2011
"* จอร์แดน อินโดนีเซีย และ ปากีสถาน ขอถอนตัวออกการแข่งขัน, อุซเบกิสถาน ย้ายไปกลุ่ม A เพื่อความสมดุลของจำนวนทีมในแต่ละกลุ่ม."
รายชื่อนักกีฬา
ชาห์ราม มาห์มูดี, ซาอีด มารูฟ, ฟาร์ฮัด กาอีมี, โมฮัมหมัด มูซาวี, ฮัมซาห์ ซารินี, ฟาร์ฮัด ซาริฟ, อาเดล โกลามี, อามีร์ กาฟูร์, เราะห์มาน ดาวูดี, เมห์ดี มาห์ดาวี, Armin Tashakkori, Alireza Mobasheri
ผู้ฝึกสอน: ชูลีอู วีลาสโก
มนต์จันทรา
มนต์จันทรา ถูกสร้างมาเป็นละครโทรทัศน์เรื่องที่สอง ออกอากาศครั้งแรกเมื่อปี พ.ศ. 2544 นำแสดงโดย ฉัตรชัย เปล่งพานิช, กัญญารัตน์ จิรรัชชกิจ ออกอากาศทางช่อง 3
และในปี พ.ศ. 2555 ได้นำกลับมาสร้างใหม่อีกครั้ง แต่ได้นำมาสร้างเป็น ซีรีส์สามทหารเสือสาว ผ่านนิยายรัก "มนต์จันทรา" ชาคริต แย้มนาม รับบทเป็น ษมา ราศรี บาเล็นซิเอก้า รับบทเป็น สาระวารี
ปลาแมงป่องยักษ์
ปลาแมงป่องยักษ์ (; ) ปลาทะเลมีพิษชนิดหนึ่ง จำพวกปลาแมงป่อง (Scorpaenidae)
มีปากกว้าง ส่วนหน้าเว้าเล็กน้อย ครีบอกค่อนข้างกลม ปลายริ้ว ครีบหลังมีก้านสั้น ใต้คางและผิวทั่วทั้งตัวมีติ่งหนังเป็นเส้นริ้วเล็ก ๆ ครีบหางปลายตัดมน มีลำตัวสีแดงหรือสีน้ำตาล มีลายบั้งสีเข้มและลายด่างสีจาง ๆ หางมีบั้งและขอบสีจาง
เป็นปลาที่มีพฤติกรรมนอนอยู่นิ่ง ๆ ในโพรงหินหรือปะการังใต้น้ำ เพื่อรอฮุบเหยื่อซึ่งได้แก่ ปลาขนาดเล็กต่าง ๆ โดยอยู่ตามลำพังหรือเป็นคู่ พบในแนวปะการังตามชายฝั่ง มีความยาวเต็มที่ประมาณ 35 เซนติเมตร
จัดเป็นปลาที่พบได้บ่อย กระจายพันธุ์ทั่วไปในมหาสมุทรแปซิฟิกและอินเดีย ในน่านน้ำไทยพบเฉพาะฝั่งทะเลอันดามัน
มูเดิล
มูเดิล ( ย่อมาจาก "Modular Object-Oriented Dynamic Learning Environment") เป็นซอฟต์แวร์เสรีเพื่อจัดการสภาพแวดล้อมการศึกษาผ่านสื่ออิเล็กทรอนิกส์ (อาจเรียกว่า Learning Management System หรือ Virtual Learning Environment; VLE) ในเดือนตุลาคม พ.ศ. 2555 มีฐานผู้ใช้ประกอบไปด้วย 70,793 เว็บไซต์ที่ลงทะเบียนและตรวจสอบแล้ว ซึ่งให้บริการแก่ผู้ใช้ 63,204,814 รายในกว่า 6.7 ล้านวิชาและผู้สอนกว่า 1.2 ล้านคน
มูเดิลเดิมทีได้พัฒนาโดย Martin Dougiamas มีจุดประสงค์เพื่อช่วยคุณครูหรือผู้ที่ทำงานด้านการศึกษาให้สามารถสร้างบทเรียนออนไลน์ได้ ความสามารถของมูเดิลเน้นไปที่การมีปฏิสัมพันธ์ระหว่างผู้เรียนกับเนื้อหาและการร่วมกันพัฒนาเนื้อหาบทเรียน รุ่นแรกของมูเดิลได้เปิดตัวในวันที่ 20 สิงหาคม พ.ศ. 2545 และปัจจุบันก็ยังคงพัฒนาเรื่อยมา
ชื่อมูเดิลได้กลายมาเป็นชื่อของโครงการและบริษัทมากมายที่เกี่ยวข้องกับซอฟต์แวร์มูเดิล
Martin Dougiamas ผู้สำเร็จการศึกษาทั้งทางการศึกษาและวิทยาการคอมพิวเตอร์ได้เขียนเวอร์ชันแรกของ Moodle และทำวิทยานิพนธ์ปริญญาเอกเพื่อศึกษาการใช้ซอฟต์แวร์เสรีเพื่อสนับสนุนการเรียนการสอนผ่านอินเทอร์เน็ต โดยมุ่งไปในแนวทาง "social constructionist"
ตัวย่อ "Moodle" หมายถึง "Modular Object-Oriented Dynamic Learning Environment" (ในปีแรก ๆ "M" หมายถึง "Martin's" ซึ่งก็คือชื่อผู้พัฒนาโปรแกรม) นอกจากจะเป็นตัวย่อแล้ว ชื่อนี้ยังถูกใช้เพราะความหมายตามพจนานุกรม และเพราะมีชื่อโดเมนว่างอยู่ในจดทะเบียนได้ในขณะนั้น
"Moodle" เป็นเครื่องหมายการค้าในหลายประเทศจดทะเบียนโดย Martin Dougiamas มีเพียง Moodle Partner เท่านั้นที่สามารถใช้เครื่องหมายการค้านี้ได้อย่างถูกกฎหมายในกิจกรรมที่เกี่ยวข้องกับมูเดิล
ณ วันที่ 31 สิงหาคม พ.ศ. 2554ตั้งแต่ พ.ศ. 2549 มีประกาศนียบัตรอย่างเป็นทางการมอบให้กับผู้สอนที่ใช้มูเดิล เริ่มแรกเรียกประกาศนียบัตรนี้ว่า Moodle Teacher Certificate (MTC) และต่อมาในปี พ.ศ. 2551 ได้เปลี่ยนชื่อเป็น Moodle Course Creator Certificate (MCCC) ซึ่งประกาศนียบัตรนี้จะได้รับผ่าน Moodle Partners หรือ Central Certification Services เท่านั้น และขณะนี้กำลังมีการอภิปรายเกี่ยวกับการให้ใบรับรอง Moodle Administrators Certificate สำหรับผู้ดูแลมูเดิลอีกด้วย
การสัมมนาที่จัดโดยชุมชนมูดเดิลเรียกกันว่า MoodleMoot ซึ่งได้จัดสัมมนามาหลายครั้งมาแล้วตามสถานที่ต่าง ๆ ทั่วโลก โดยมากเจ้าภาพสถานที่จะเป็นมหาวิทยาลัยหรือสถาบันต่าง ๆ การสัมมนาทั้งหลายนี้สนับสนุนโดย Moodle Partner
กำหนดการสัมมนาทั้งหลายจะประกาศโดย Moodle Conference Center
การสรรหาสมาชิกวุฒิสภาไทย พ.ศ. 2554
การสรรหาสมาชิกวุฒิสภาไทย พ.ศ. 2554 เป็นการสรรหาสมาชิกวุฒิสภาตามรัฐธรรมนูญแห่งราชอาณาจักรไทย พุทธศักราช 2550 มาตรา 296 และพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรและการได้มาซึ่งสมาชิกวุฒิสภา พ.ศ. 2550 กำหนดให้มีการสรรหาสมาชิกวุฒิสภา ในวันที่ 25 กุมภาพันธ์ พ.ศ. 2554
คณะกรรมการสรรหาสมาชิกวุฒิสภา ได้ดำเนินการสรรหาสมาชิกวุฒิสภา จำนวน 73 คน จากภาคส่วนต่างๆ 5 ภาค ดังนี้